#
Versió 2.5

Plataforma de Publicació Personal Semàntica

# El primer és el primer

Benvinguts. WordPress és un projecte molt especial per a mi. Cada desenvolupador i contribuïdor afegeix alguna cosa única al resultat final, i tots plegats cream quelcom bonic que em fa sentir orgullós de formar-ne part. Milers d'hores s'han escolat a WordPress, i estem compromesos a millorar-lo cada dia. Gràcies per fer-lo part del vostre món.

— Matt Mullenweg

# Instal·lació: La famosa instal·lació en 5 minuts

1. Descomprimiu el paquet en un directori buit.
2. Obriu `wp-config-sample.php` amb un editor de text com ara WordPad o similar i ompliu els detalls de connexió amb la vostra base de dades.
3. Deseu el fitxer com a `wp-config.php`
4. Pujeu-ho tot al servidor.
5. Obriu /wp-admin/install.php al vostre navegador. Això hauria de crear les taules que necessiteu per al vostre blog. Si hi ha un error, comproveu el vostre fitxer wp-config.php, i torneu a intentar-ho. Si torna a fallar, aneu als fòrums de suport (en anglès) i aporteu tanta informació com us sigui possible.
6. Apunteu-vos la paraula de pas que us doni el sistema.
7. El procés d'instal·lació us hauria d'enviar llavors a la pàgina de registre. Registreu-vos-hi amb l'usuari `admin` i la paraula de pas generada durant la instal·lació. Llavors podeu clicar a "Perfil" per a canviar la vostra paraula de pas.

# Actualització

Abans que actualitzeu res, assegureu-vos que heu fet còpies de seguretat de tots els arxius que hagueu modificat, com ara l'`index.php`.

## Actualització de qualsevol WordPress anterior a la versió 2.5:

1. Esborreu els vostres arxius antics de WP, excepte els que hagueu modificat.
2. Pugeu al servidor els nous arxius.
3. Obriu /wp-admin/upgrade.php al navegador.
4. Esperàveu més, potser? Doncs ja està!

## Canvis a la plantilla

Si heu personalitzat les vostres plantilles probablement haureu de fer-hi alguns canvis. Si esteu actualitzant les vostres plantilles des de la versió 1.2 o anterior, hem creat una guia especial per a vosaltres (en anglès).

# Recursos en Línia

Si teniu cap pregunta que no té resposta en aquest document, podeu visitar:

Wiki dels traductors de WordPress al català
  Aquí hi trobareu dissenys de WordPress i informacions en català i podreu contactar amb el grup de gent que fa la traducció.

També poteu treure partit dels nombrosos recursos en línia que hi ha de WordPress en anglès:

El Còdex WordPress
  El Còdex és l'enciclopèdia de tot el relacionat amb WordPress. És el recurs d'informació més complet per a WordPress que hi ha disponible.
El Blog del Desenvolupament
  Aquí és on trobareu les darreres actualitzacions i notícies relacionades amb WordPress. Deseu-lo als vostres preferits i visiteu-lo sovint.
WordPress Planet
  WordPress Planet és un agregador de notícies que recull les entrades de blogs de WordPress d'arreu del Web.
Forums de Suport WordPress
  Si heu buscat per tot arreu i encara no heu trobat una resposta, els fòrums de suport són molt actius i tenen una gran comunitat disposada a ajudar. Per a fer-ho més fàcil, assegureu-vos que el títol del fil descrigui allò que voleu i formuleu la vostra pregunta amb tant de detall com sigui possible.
Canal IRC WordPress (Còdex)
  Finalment, hi ha un canal de xat que es fa servir per a debatre temes entre usuaris de WordPress i, ocasionalment, temes de suport. Aquest enllaç del Còdex us conduirà a l'adreça correcta. (irc.freenode.net #wordpress)

# Recomanacions del sistema

- PHP versió 4.3 o superior.
- MySQL versió 4.0 o superior.
- ... i un enllaç a http://ca.wordpress.org al vostre lloc web.

WordPress és la continuació oficial de b2/cafélog, fruit del treball del Michel V. La feina ha estat represa pels desenvolupadors de WordPress. Si voleu donar suport a WordPress, considereu de fer un donatiu.

# Actualització des d'un altre sistema

WordPress pot importar des de molts altres sistemes. El primer que heu de fer és instal·lar WordPress tal i com s'ha descrit anteriorment.

# Interfícies XML-RPC i Atom

Podeu escriure entrades al vostre blog WordPress amb eines com ara Windows Live Writer, Ecto, Bloggar, Radio Userland (el que significa que també podeu fer servir l'opció email-to-blog de Radio), NewzCrawler, i altres eines que funcionin amb l'API per a blogs. Podeu llegir més sobre suport per a XML-RPC support al Còdex.

# Publicar via correu electrònic

Es pot escriure i publicar des d'un client de correu electrònic. Per a configurar aquesta opció aneu a la pestanya "Escriure" i ompliu els detalls de la vostra connexió amb el vostre compte POP3. Després d'això haureu de configurar l'arxiu `wp-mail.php` per a què executi periòdicament una comprovació a la vostra bústia per veure si hi ha articles nous. Podeu fer-ho amb Cron-jobs o, si el vostre client no en suporta, podeu buscar a diversos serveis de monitorització de webs per tal que comprovin l'adreça del vostre `wp-mail.php`.

Publicar és fàcil: Qualsevol correu enviat a l'adreça que especifiqueu serà publicat, amb l'assumpte com a títol. Us aconsellem que no difoneu la vostra adreça. El programa esborrarà els correus que s'hagin publicat correctament.

# Rols dels Usuaris

Hem eliminat els nivells d'usuari per a fer molt més flexible el sistema de rols introduït a la versió 2.0. Podeu llegir més sobre Rols i Competències al Còdex.

# Notes finals

- Si teniu cap suggerència, idea, comentari, o si (ups!) trobeu cap errada, aneu als Fòrums de Suport. Per a qüestions referents a la versió catalana adreceu-vos als traductors.
- WordPress té ara una robusta API d'extensions que fa que ampliar el codi sigui fàcil. Si sou programadors interessats en utilitzar-la llegiu-vos la documentació al Còdex. En la majoria de casos no hauríeu de modificar el codi del nucli en absolut.

# Compartiu l'Amor

WordPress no té al darrera cap campanya de màrqueting multimilionària, ni cap espònsor famós, però tenim una cosa encara millor — vosaltres. Si us agrada WordPress penseu en dir-li a algun amic, a ajudar-lo a instal·lar-lo en cas que no se'n surti, o escriviu als mitjans a qui haguem passat per alt quan van escriure un article.

# Copyright

WordPress està sota la GPL (vegeu el license.txt).